kardosdrur/scandi-wiki huggingface dataset:
Hope Powell

Hope Patricia Powell, CBE (født 8. december 1966) er en kvindelig engelsk fodboldtræner, som er cheftræner for Brighton & Hove Albion W.F.C., der spiller i den bedste engelske kvindelige fodboldrække FA Women's Super League. Hun har været cheftræner i klubben siden juli 2017. Hun var landstræner for Englands kvindefodboldlandshold, i hele 15 år fra 1998 til 2013. Hun blev fyret fra hendes stilling, som landstræner i august 2013.

Hun har tidligere selv spillet topfodbold i de engelske klubber Millwall Lionesses L.F.C., Fulham L.F.C., Charlton Athletic W.F.C.. Hun repræsenterede også Englands kvindefodboldlandshold, selv som spiller og spillede der fra 1983 til hendes karrierestop i 1998. Hun nåede at spille 66 landskampe, som midtbanespiller og scorede 35 mål. Hun fik landsholdsdebut som bare 16-årig, og deltog under VM i fodbold for kvinder 1995, som var den første VM-deltagelse for . På klubplan, spillede Powell fire FA Women's Cup-finaler og var Croydons anfører, da de vandt den engelske liga- og pokalturneringen i 1996.

Powell blev tildelt Officer of the Order of the British Empire (OBE) i 2002 og Commander of the Order of the British Empire (CBE) ved Birthday Honours i 2010. I 2003, blev hun inkluderet i English Football Hall of Fame.

Powell blev også tildelt en æresgrad af University of East London i 2011.

Referencer

Eksterne henvisninger 
 
 

Fodboldtrænere fra England
Kvindelige fodboldlandsholdsspillere fra England
Kvindelige fodboldspillere fra England
Personer tildelt Commander of the Order of the British Empire
Ole Henrik Hansen

Ole Henrik Hansen (født 1960) er en dansk, nordisk forfatter, børneforsker og professor i småbørnspædagogik.

Uddannelse og karriere 
Ole Henrik Hansen er uddannet cand.pæd. og blev ph.d. i 2013 fra Institut for Uddannelse og Pædagogik (DPU), ved Aarhus Universitet. Ole Henrik Hansen har fungeret som adjunkt og lektor ved Aarhus Universitet og professor ved Universitetet i Tromsø i Norge og Jönköping University i Sverige.

Forskning 
Ole Henrik Hansen har forsket i pædagogik omkring de yngste børn i dagtilbud. Desuden forskning om børns trivsel, børns læring og pædagogers faglighed samt kvalitet og bæredygtighed i dagtilbud.

Priser og udmærkelser 
Børnefamilieprisen 2013.

Referencer

Kilder og eksterne henvisninger 
 Ole Henrik Hansen, Researchgate
 Ole Henrik Hansen, ERIC Institute of Education Sciences Education Research Center

Videnskabsfolk fra Danmark
Pædagogik
Ryan Fraser

Ryan Fraser (født 24. februar 1994) er en skotsk professionel fodboldspiller, som spiller for EFL Championship-klubben Southampton, hvor han er lånt til fra Newcastle United, og Skotlands landshold.

Klubkarriere

Aberdeen 
Fraser begyndte sin karriere hos Aberdeen, hvor han gjorde sin professionelle debut i 2010.

Bournemouth 
Fraser skiftede i januar 2013 til AFC Bournemouth.

Leje til Ipswich Town 
Hans spilletid varierede i hans første tid hos Bournemouth, men efter at klubben rykkede op i Premier League i 2015, blev Fraser udlejet til Ipswich Town for at sikre mere spilletid. Lejeaftalen var en success, da Fraser imponerede med Ipswich.

Gennembrud 
Fraser fik chancen i Premier League for Bournemouth efter han vendte tilbage fra lån, og han begyndte at spille i størstedelen af kampene. Hans bedste sæson kom i 2018-19, hvor han med 14 assist på sæsonen, som rankerede ham som en af ligaens bedste playmakere. Denne gode form kunne dog ikke fortsætte ind i den nye sæson, som blev en skuffende en for Fraser, og han forlod klubben efter sæsonen på kontraktudløb.

Newcastle United 
Fraser skiftede til Newcastle United i september 2020. Han spillede en rolle på holdet frem til 2022-23 sæsonen, hvor hans spilletid blev markant reduceret. I marts 2023 blev han sendt til at træne med U/21-holdet og fortalt, at han ikke havde en fremtid i klubben.

Leje til Southampton 
Fraser skiftede i august 2023 til Southampton på en lejeaftale.

Landsholdskarriere

Ungdomslandshold 
Fraser har repræsenteret Skotland på flere ungdomsniveauer.

Seniorlandshold 
Fraser debuterede for Skotlands landshold den 10. juni 2017. Han var del af Skotlands trup til EM 2020.

Referencer

Eksterne henvisninger 

 

Personer fra Aberdeen
Fodboldspillere fra Skotland
Fodboldlandsholdsspillere fra Skotland
Fodboldspillere fra Aberdeen F.C.
Fodboldspillere fra A.F.C. Bournemouth
Fodboldspillere fra Ipswich Town F.C.
Fodboldspillere fra Newcastle United F.C.
Fodboldspillere fra Southampton F.C.
Deltagere ved det europæiske mesterskab i fodbold 2020
Chioma Ubogagu

Chioma Grace Ubogagu (født 10. september 1992) er en kvindelig engelsk fodboldspiller, der spiller angreb for engelske Tottenham Hotspur i FA Women's Super League og Englands kvindefodboldlandshold.

Hun har tidligere spillet for amerikanske Orlando Pride og Houston Dash i National Womenøs Soccer League (NWSL), australske Brisbane Roar, engelske Arsenal og spanske Real Madrid. Ubogagu spillede også collegefodbold på Stanford University og var også med at til vinde U/20-VM i fodbold for kvinder 2012, for det amerikanske U/20-landshold. Den 31. juli 2021, skiftede Ubogagu til den engelske klub Tottenham Hotspur på en toårig kontrakt.

Hun fik debut for det engelske A-landshold, i 3–0-sejren mod  den 8. november 2018.

Landsholdstatistik

Referencer

Eksterne henvisninger 

Kvindelige fodboldspillere fra England
Kvindelige fodboldspillere fra USA
Kvindelige fodboldlandsholdsspillere fra England
Kvindelige fodboldlandsholdsspillere fra England
Fodboldspillere fra Real Madrid Femenino
Fodboldspillere fra Tottenham Hotspur F.C. Women
Fodboldspillere fra Houston Dash
Fodboldspillere fra Orlando Pride
Fodboldspillere fra Arsenal W.F.C.
Maéva Clemaron

Maéva Jocelyne Clemaron (født 10. november 1992) er kvindelig fransk fodboldpsiller, der spillet midtbane for engelske Tottenham Hotspur i FA Women's Super League og Frankrigs kvindefodboldlandshold. Hun har tidligere spillet for Division 1 Féminine-klubberne AS Saint-Étienne og FC Fleury 91.

Hun deltog under VM i fodbold for kvinder 2019 i Frankrig.

Hun debuterede for A-landsholdet, ved SheBelieves Cup 2018, mod  den 7. marts 2018.

Referencer

Eksterne henvisninger 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Tottenham Hotspur F.C. Women
Fodboldspillere fra FC Fleury 91 (kvinder)
Bua

Bua er en landsby i Værø sogn, Varbergs kommun, Sverige. Landsbyen var oprindeligt en fiskerleje. Ringhals_atomkraftværk ligger tre km nord for Bua og Södra Cell Värö (en sulfatmassemølle) fem km syd for landsbyen.

Eksterne henvisninger 

Byer i Varbergs kommun
Bandeparagraffen

Bandeparagraffen er betegnelsen for den strafskærpende bestemmelse i straffelovens § 81 a, der fastsætter at straffen kan forhøjes indtil det dobbelte for en række forbrydelser, hvis de har baggrund i eller er egnet til at fremkalde en konflikt mellem grupper af personer, hvor der som led i konflikten enten anvendes våben, eksplosivstoffer eller begås brandstiftelse. Bestemmelsen blev indført den 15. juni 2009. Baggrunden var, at der siden sommeren 2008 havde været adskillige skudepisoder på åben gade i Storkøbenhavn i forbindelse med opgør i bandemiljøet, hvor 20 personer blev såret og 3 personer dræbt. Begrundelsen for strafskærpelsen er altså, at konflikterne i bandemiljøet har udviklet sig til at udgøre en trussel mod det almindelige samfund.

Straffelovens § 81 a  
Den straf, der er foreskrevet i denne lovs §§ 119, 123, 192 a og 244, § 244, jf. § 247, § 245, § 245, jf. § 247, § 246, jf. § 245, § 246, jf. § 245, jf. § 247, § 252, stk. 1, § 260, stk. 1, § 261, stk. 1 og 2, § 266, § 285, stk. 1, jf. § 281, § 286, stk. 1, jf. § 281, og § 288, kan forhøjes indtil det dobbelte, hvis lovovertrædelsen har baggrund i eller er egnet til at fremkalde en konflikt mellem grupper af personer, hvor der som led i konflikten enten anvendes skydevåben eller anvendes våben eller eksplosivstoffer, som på grund af deres særdeles farlige karakter er egnet til at forvolde betydelig skade, eller begås brandstiftelse omfattet af denne lovs § 180.

Stk. 2. Ved fastsættelse af straffen for overtrædelse af denne lovs § 180, § 183, stk. 2, og § 237 skal det i almindelighed indgå som en særdeles skærpende omstændighed, hvis lovovertrædelsen har baggrund i eller er egnet til at fremkalde en konflikt som nævnt i stk. 1.

Anvendelse

Livstid for drab 
Højesteret fastslog den 24. juni 2021, at strafudgangspunktet for bandedrab er livsvarigt fængsel. Højesteret lagde til grund, at det i forarbejderne til bestemmelsen er forudsat, at der i sager, hvor domstolene under normale omstændigheder vil udmåle en straf på over 10 års fængsel, skal fastsættes en straf af fængsel på livstid.  Normalt er udgangspunktet for drab 12 års fængsel.

Afskåret fra prøveløsladelse  
Den 1. juli 2017 blev det indført, at personer dømt efter bandeparagraffen er afskåret fra prøveløsladelse, medmindre de har gennemført et EXIT-program.

Udelukket fra erhvervelse af dansk indfødsret  
Ved indfødsretsaftalen af 29. juni 2018 blev det bestemt, at udlændinge der er dømt efter bandeparagraffen, aldrig skal kunne opnå dansk indfødsret på et lovforslag i Folketinget, hvilket er fastsat i cirkulæreskrivelsen om naturalisations afsnit om strafbare forhold, jf. § 19, stk. 3.

Mulighed for frakendelse af dansk indfødsret  
Siden den 1. juli 2021 er det muligt at blive frakendt sin danske indfødsret, hvis man dømmes efter bandeparagraffen og ikke derved bliver statsløs, jf. indfødsretslovens § 8 b, stk. 1.

Referencer 

Jura
Strafferet
Danmarks love
Himle Herred

Himle Herred var et herred i Halland. Det var opdelt i 13 sogne. Der er flere teorier om navnets oprindelse

Sogne
I Varbergs kommun:
Grimeton sogn
Gødestad sogn
Hunnestad sogn
Lindberg sogn
Nøsslinge sogn
Rolfstorp sogn
Skællinge sogn
Spannarp sogn
Stamnared sogn
Torpa sogn
Træsløv sogn
Tvååker sogn
Valinge sogn

Kilder

 

Herreder i Halland
Bolhrad rajon

Bolhrad rajon (, ) er en af 7 rajoner i Odessa oblast i Ukraine. Bolhrad rajon er beliggende mod nordvest i den sydlige del af oblasten. Mod vest og nord grænser rajonen op til  Moldova. Bolhrad rajon er i øvrigt en del af den historiske region Bessarabien.

Ved Ukraines administrative reform fra juli 2020 blev Bolhrad rajon udvidet med andre nærtliggende rajoner. Det samlede befolkningstal for Bolhrad rajon blev dermed 154.500. Efter reformen har der dog været en faldende tendens, idet rajonens befolkning pr. 1. januar 2021 udgjorde 146.424 personer.

Omkring befolkningens etniske sammensætning kan nævnes, at i den tidligere Bolhrad rajon, hvor befolkningstallet opgjort pr. 1. januar 2020 var 66.666, bestod befolkningen hovedsageligt af bulgarere. Ifølge den ukrainske folketælling fra 2001 var den næststørste og trediestørste gruppe i den tidligere Bolhrad rajon - bedømt ud fra modersmålet - henholdsvis russere og det tyrkiske folkeslag gagausere, som hver udgjorde omkring 17 %. Ukrainerne var helt nede på en andel på 5 %.

Referencer 

Odessa oblast
Rajoner i Ukraine
Rick Sanchez

Richard Sanchez (født 26. januar, 1950), normalt blot omtalt som Rick, er den ene af de to hovedpersoner i Adult Swim tegnefilmserie Rick and Morty. Figuren er skabt af Justin Roiland og Dan Harmon, og Sanches er en misantropisk, alkoholiseret videnskabsmand inspireret af Emmett "Doc" Brown fra Tilbage til fremtiden og Mister Fantastic fra Marvel Comics.

Han er kendt for sin hensynsløse, nihilistske opførsel og pessimistiske personlighed, og han er blevet godt modtaget af kritikere. Han er en sociopatisk gal videnskabsmand, der synes at vide alt i universet, og han synes derfor at livet er en traumatiserende og meningsløs oplvelse. På trods af at han opfatter sig selv som den klogeste skabning i universet, er der flere gange, hvor han tager fejl. Han er enkemand efter Diane Sanches, og far til Beth Smith, svigerfar til Jerry Smith, og mrofar til Morty og Summer Smith.

den Rick, der normalt optræder i serien, bliver omtalt som Rick C-137 af det Trans-Dimensionelle Råd af Rick'er, som er en reference til hans univers, C-137. Roiland lægger stemme til både Rick og Morty. Den første udgivelse af Rick and Morty tegneserien følger Rick og Morty i Dimension C-132, mens de fleste af de efterfølgende episoder følger Rick og Morty fra C-137; computerspillet Pocket Mortys følger Rick og Morty fra C-123.

Referencer 

Karakterer i Rick and Morty
Morty Smith

Mortimer "Morty" Smith er den ene af titelkaraktererne i den amerikanske tegnefilmserie Rick and Morty på Adult Swim. Figuren er skabt Justin Roiland og Dan Harmon, og Morty er en nervøs 14-årig dreng, der er er baseret på Marty McFly fra Tilbage til fremtiden. Han er kendt for sin akavede, nervøse og tvivlsomme personlighed og lave selvværd, og karakteren er blevet godt modtaget af kritikerne. Han har et godmodigt væsen og let påvirkelig af sin alkoholiserede morfar Rick Sanchez. Han er søn af Jerry og Beth Smith, og lillebror til Summer Smith.

Den Morty, der normalt optræder i serien, bliver omtalt som Rick C-137 af det Trans-Dimensionelle Råd af Rick'er, som er en reference til hans univers, C-137. Roiland lægger stemme til både Rick og Morty. Den første udgivelse af Rick and Morty tegneserien følger Rick og Morty i Dimension C-132, mens de fleste af de efterfølgende episoder følger Rick og Morty fra C-137; computerspillet Pocket Mortys følger Rick og Morty fra C-123, mens forskellige andre Morty'er medvirker i andre episoder, der foregår i det interdimensionelle Citadel af Ricks and Mortys, der herskes af President Morty. Han bliver ofte omtalt som "Evil Morty" blandt fans og i medier, og hed tidligere Eyepatch Morty og Candidate Morty, og President Morty er blevet positivt modtaget og rost for sin ikoniske klap for øjet der kan hjernevaske og sit rolige og forstående ydre, selvom han er snu og hensynsløs.

Referencer 

Karakterer i Rick and Morty
Beth Smith

Beth Smith (født Sanchez) er en af hovedpersonerne i den amerikansk tegnefilmserie Rick and Morty på Adult Swim. Figuren er skab af Justin Roiland og Dan Harmon, og Beth er dyrlæge med speciale i heste-kirurgi, der er meget utilfreds med sit liv, der stammer fra hendes opfattelse af, at hun "sidder fast" i sit ægteskab, familie og job, hvilket får hende til at lade sin far flytte ind i families hus, efter han forlod hende som teenager. Hun er kendt for sin selviske og humoristiske personlighed, alkoholisme og styrke, når hun bliver kritiseret, og karakteren er blevet godt modtaget. Hun er en selvsikker person og datter af den gale videnskabsmand Rick Sanchez, og mor til Morty og Summer Smith, og hun er gift med Jerry Smith.

Efter begivenhederne i "The ABC's of Beth", hvor Beth viser sig også at have de samme sociopatiske karaktertræk som sin far, skaber Rick en klon af Beth og sender den ene af de to ud i rummet; det tvetydigt om den nye Space Beth er klonen eller den oprindelige efter den officielle introduktion af karakteren i "Star Mort Rickturn of the Jerri". Space Beth' karakterbeskrivelse i Pocket Mortys der kom sammen med Adult Swims udgivelse af episoden identificerer hende som Clone Beth, på trods af at episoden ikke selv be- eller afkræfter om det er Beth eller en klon. Sarah Chalke lægger stemme til karakteren i tv-serien, og hun spilles af Whitney Avalon i en musikvideo til tredje sæson.

Referencer 

Karakterer i Rick and Morty
Summer Smith

Summer Smith er en af hovedpersonerne i den amerikanske tegnefilmserie Rick and Morty. Figuren er skabt af Justin Roiland og Dan Harmon, og Summer er en konventionel og ofte overfladisk teenager på 17 år, da serien begynder, der er besat af at forsøge at forbedre sin sociale status blandt sine jævnaldrende. Hun er kendt for sin smarte og humoristiske personlighed og for sin fingerfærdighed, og karakteren er blevet godt modtaget. Hun er en velmenende og intelligent storesøster til Morty Smith, datter af Jerry og Beth Smith, og barnebarn af den gale videnskabsmand Rick Sanchez.

Efter Rick og Morty forlod deres oprindelige virkelighed i episoden "Rick Potion #9" i første sæson, blev der introduceret en ny Summer, der er identisk til den oprindelige Summer. Den oprindelige Summer viser sig at herske over en post-apokalyptisk ødemark med sine forældre i episoden "The Rickshank Rickdemption" i tredje sæson og Rick and Morty tegneserien. Sidstnævnte etablerer også at Summer er panseksuel, der er et karaktertræk som senere bliver inkorporeret i tv-serien.

Referencer 

Karakterer i Rick and Morty
Udspring under sommer-OL 2020

Udspring under sommer-OL 2020 fandt sted mellem 25. juli og 7. august 2021 i Tokyo Aquatics Center i Tokyo. Det blev afholdt otte øvelser, fire for mænd og fire for kvinder.

Medaljevindere

Madaljetabel

Mænd

Damer

Referencer

Eksterne henvisninger 
 Results book
Results book (Archived Link)
Bernard Arnault

Bernard Jean Étienne Arnault (født 5. marts 1949) er en fransk investor, erhvervsmand og kunstsamler. Han er formand og CEO i LVMH Moët Hennessy – Louis Vuitton SE, verdens største luksusvare-virksomhed. Han har siden december 2022 været verdens rigeste person med en formue på over $180 mia.

Se også 
 Verdens rigeste personer

Referencer 

Erhvervsfolk fra Frankrig
LVMH
Milliardærer
Mukesh Ambani

Mukesh Dhirubhai Ambani (født 19. april 1957) er en indisk milliardær, erhvervsmand, samt formand, CEO og indehaver af den største aktiepost i Reliance Industries Ltd. (RIL), der er et Fortune Global 500-firma og Indiens mest værdifulde virksomhed målt på markedsværdi. Ifølge Forbes er han den rigeste person i Asien med en formue på $82,9 mia. og den 12. rigeste person i verden i august 2021.

Se også 
 Verdens rigeste personer

Referencer 

Erhvervsfolk fra Indien
Milliardærer
Pilot (Rick and Morty)

Pilotafnsittet af den amerikanske tegnefilmserie Rick and Morty blev skrevet af skaberne Dan Harmon og Justin Roiland, og instrueret af Justin Roiland. Afsnittet havde premiere på Adult Swim d. 2. december 2013. Serien introducerer protagonisterne Rick Sanchez, der er en alkoholiseret gal videnskabsmand og hans uskyldige teenage-barnebarn Morty Smith, og fortæller om deres farlige interdimensionelle eventyr, hvor de skal finde frø fra et Mega-træ. Politepisoden fik en positiv modtagelse og blev set af omkring 1,1 seere, da den blev sendt.

Referencer 

Afsnit af Rick & Morty
Lawnmower Dog

"Lawnmower Dog" er den anden episode af Rick and Morty. Den havde premiere på Adult Swim d. 9. december, 2013, og blev skrevet af Ryan Ridley, og instrueret af John Rice. I afsnittet giver Rick Sanchez dims til Jerry, som øger hundens intelligens, mens rick og Morty farer vild i Mortys matematikslærers drømme. Afnsittet blev godt modtaget og blev set af omkring 1,5 mio. personer da det blev sendt.

Titlen er en reference til filmen The Lawnmower Man (1992), hvor en videnskabsmand øger intelligensen hos en halvdum gartner. Plottet der involverer Rick og Mortys eventyr er en referencer til filmen Inception (2010) samt Nightmare on Elm Street franchise.

Referencer 

Afsnit af Rick & Morty
Anatomy Park

"Anatomy Park" er den tredje episode af Rick and Morty. Den havde premiere på Adult Swim d. 16. december 2013, og er skrevet af Eric Acosta og Wade Randolph, og instrueret af John Rice. Afsnittet er en parodi på filmen Fantastic Voyage (1966)

Afsnittet blev udgivet samtidig med 10 andre afsnit i Rick and Morty sæson 1 på DVD og Blu-ray d. 7. oktober, 2014. "Anatomy Park" har skaberen Justin Roiland asom stemme til begge de to hvoedpersoner; Rick Sanchez og Morty Smith. Chris Parnell æøgger stemme til Jerry Smith, Sarah Chalke lægger stemme til Beth Smith og Spencer Grammer lægger stemme til Summer Smith.

Referencer 

Afsnit af Rick & Morty
M. Night Shaym-Aliens!

"M. Night Shaym-Aliens!" er den fjerde episode i den første sæson af Rick and Morty. Den havde premiere på Adult Swim d. 13. januar 2014. Den er instrueret af Jeff Myers og skrevet af Tom Kauffman. Justin Roiland lægger stemme til begge hovedpersonerne; Rick Sanchez og Morty Smith, Chris Parnell lægger stemme til Jerry Smith, og Sarah Chalke lægger stemme til Beth Smith. Summer Smith, der normalt bliver stemmelagt af Spencer Grammer, optræder ikke i episoden.

Afsnittet blev set af omkring 1,32 mio. personer ved første visning.

Referencer 

Afsnit af Rick & Morty
Meeseeks and Destroy

"M. Night Shaym-Aliens!" er den femte episode i den første sæson af Rick and Morty. Den havde premiere på Adult Swim d. 20. januar 2014. Den er instrueret af  Bryan Newton og skrevet af Ryan Ridley.

I afsnittet giver Rick Sanchez en løsning til deres problemer i form af en kasse der kan fremkalde en Mr. Meeseeks, for at give ham tid til at tage på eventyr med Morty. Episoden blev godt modtaget og blev set af omkring 1,6 mio. seere, da den blev sendt. Episodens titel er en reference til Metallicas sang "Seek & Destroy".

Referencer 

Afsnit af Rick & Morty
Pickle Rick

"Pickle Rick" er den tredje episode i den tredje sæson af Adult Swims tegnefilmserie Rick and Morty. Den er skrevet af Jessica Gao og instrueret af Anthony Chun, og den havde premiere på d. 6. august 2017. I "Pickle Rick" omdanner den excentriske, gale videnskabsmand Rick Sanchez sig selv til en syltet agurk, netop som han og familien skal i familieterapi. Afsnittet følger Ricks eventyr som syltet agurk og resten af familiens tur i terapi.

Afsnittet parodierer aktionfilm og er inspireret af afsnittet "4 Days Out" fra Breaking Bad. I fortsættelsen af tredje sæsons historie med Beth og Jerrys skilsmisse undersøger "Pickle Rick" Beths usunde forhold til Rick og deres syn på intelligens og selvforbedring. Afsnittet var meget ventet, da en rough cut animation havde premiere allerede ved San Diego Comic-Con 2016, og afsnittet blev set af 2,3 mio. personer, da det blev sendt første gange på Adult Swim.

Afsnittet blev positivt modtaget, og kritikerne roste animationen og designet af Pickle Rick, kampscenerne og gæsteoptræden fra Danny Trejo (som Jaguar), og afsnittets slutning. Det gav Rick and Morty Primetime Emmy Award for Outstanding Animated Program 2018, der var seriens første Emmy Award. Adskillige merchandiseprodukter, særligt af karakteren Pickle Rick, er blevet lanceret.

Referencer 

Afsnit af Rick & Morty